  Виталий Пронин Конференциын пӧртэм докладъёс лыдӟемын луозы. Соос ваньзы сямен сӥземын Кедра Митрейлэн улонэзлы, творчествоезлы.29-тӥ куарусёнэ Эгра библиотекаын ортчоз Кедра Митрейлы сӥзем научно-практической конференция - «Вужгурт Кедра Митрейлэн синмыныз. 100 ар ортчыса».Ужрадэ пыриськозы тодосчиос, писательёс, К. Митрейлэн ӵыжы-выжыосыз.Конференциын пӧртэм докладъёс лыдӟемын луозы. Соос ваньзы сямен сӥземын Кедра Митрейлэн улонэзлы, творчествоезлы.- Кедра Митрей ӟуч литературалэсь традициоссэ тодыса, удмурт литератураез азинтӥз, - вера писательлэсь творчествозэ эскерись Л. Дмитриева. - Кедра Митрейлэн гожъямъёсаз пыӵамын революцилэсь азьвыл удмуртъёс шоры учкемъёс но, совето вакытлэн идеологиез но. Огъя вераса, Кедра Митрейлэн улоназ но творчествояз синучконын кадь адӟиське быдэс исторической вакыт.«Дитя больного века» повесть-дневникез пыр эскеремын луоз писательлэн улонэз. Лыдӟисьёс Кедра Митрейлэн геройёсыз сярысь асьсэ малпанъёссэс шараялозы. Со сяна, конференциын возьматозы «Вужгуртысен Эграозь. 100 ар ортчыса» документальной кино но «Вужгурт зурка» повестья лэсьтэм сценка."УД"  